title: Съдът върна на прокуратурата делото за покушението срещу Алексей Петров

maintext:
Роман Логвиненко
[Пресцентър на прокуратурата]
Разпореждането на съда подлежи на обжалване и протест пред Софийския апелативен съд (САС) в 7-дневен срок от съобщението за него до обвиняемия Роман Логвиненко, защитника му и пострадалите.
С разпореждането на съдия Николай Николов Софийският градски съд (СГС) е прекратил и върнал на прокуратурата делото срещу украинеца Роман Логвиненко, който е обвинен като организатор на опита за убийство на Алексей Петров. Става дума за нападението, което бе извършено на 29 октомври миналата година близо до дома на Петров в столичния кв. "Кръстова вада".Тогава по бронирания автомобил на бившата барета и съветник в ДАНС и настоящ подсъдим по делото "Октопод" бе стреляно с гранатомет. Не пострада никой. В началото на септември прокуратурата внесе обвинителен акт срещу Логвиненко, който сега й е върнат за отстраняване на процесуални нарушения, съобщи пресцентърът на СГС.Според държавното обвинение Роман Логвиненко умишлено е склонил украинските граждани Артьом Темпински, Максим Чорний и Йевен Балков да участват в извършването на убийството. То е планирано от пролетта на 2014 г., пише прокуратурата. Артьом Темпински и Максим Чорний са обвинени като извършители, а Йевен Балков – като помагач, в опита за убийство. Обвинителен акт е внесен само срещу Логвиненко, а срещу останалите трима разследването продължава в отделно дело.Съдът е приел, че от(лицата), които държавното обвинение приема, че са участвали в изпълнителното деяние на престъплението, нито конкретните действия на извършителя/извършителите. Липсват и фактически твърдения за използваното огнестрелно оръжие. Освен това посочените в обвинителния акт факти не изясняват взаимоотношенията между обвиняемия Логвиненко и Артьом Темпински, Максим Чорний и Йевен Балков - познанството, зависимост или обвързаност и т.н".В него липсват и "фактически твърдения за осъществени срещи и контакти между тях, на които Логвиненко психически да ги е мотивирал, за да има фактическа обосновка извода на прокуратурата, че обвиняемият е склонил последните да извършат престъплението", аргументира се съдът. Липсва и описание на действията на Логвиненко, с които той да е улеснил извършването на престъплението."Не на последно място съдията докладчик намира заочертаването на фактическата рамка на предмета на делото да се извършва не чрез посочване на конкретни факти, а посредством възпроизвеждане съдържанието на събрани в хода на досъдебното производство доказателствени средства (преразказ на свидетелски показания, протоколи за извършени действия по разследване) и експертни заключения", отбелязва съдия Николов.Липсата на фактически дадености в обвинителния акт, които описват признаците на престъплението, за което на Роман Логвиненко е повдигнато обвинение, нарушава правото му на защита, което е съществено процесуално нарушение, завършва разпореждането на съда.


description: При 99.5 % преброени бюлетини кандидатът на социалистите Игор Додон получава 48.5 на сто от гласовете, а след него се нарежда проевропейският кандидат Мая Сандус 38.2 %.

title: Президентът на Молдова ще бъде избран на балотаж

maintext:
Членове на избирателна комисия в Кишинев.
Следващият президент на Молдова ще бъде избран на балотаж, след като малко не достигна на проруския кандидат на социалистите да спечели още на първи тур, съобщава Би Би Си При 99.5 % преброени бюлетини Игор Додон получава 48.5 на сто от гласовете, а след него се нарежда проевропейският кандидат Мая Сандус 38.2 %.За да не се стига до балотаж, Додон трябваше да спечели поне 51% подкрепа.Изборите в неделя бяха първите за президент в Молдова за последните 20 години. Те се разглеждат като битка между тези, които искат по-тесни връзки с Русия и тези, които искат сближаване с ЕС.Избирателната активност вчера е била около 48%. Според Санду младите хора са били "възпрепятствани да гласуват". Тя обаче не уточни какво има предвид."Днес избирателната активност сред младите беше слаба. Смятам, че причината е, че властите им попречиха да гласуват. Ще направим всичко, за да премахнем подобни препятствия на балотажа", заяви Санду.На свой ред Додон благодари на подкрепилите го, като добави: "Очевидно е, че хората вече не вярват на това правителство. Победата ни е неизбежна".Премиерът Павел Филип заяви, че се надява балотажът да донесе "едновременно промяна и стабилност".Бившата съветска република е една от най-бедните страни в Европа и бе ударена от серия корупционни скандали.От 1996 г. досега президентите бяха избирани от парламента.И ЕС, и Русия се опитват да получат по-голямо влияние в страната. Проучванията показват, че обществото е разделено в предпочитанията си какъв курс да поеме Молдова.Додон вече обяви, че ще иска нови парламентарни избори, ако спечели. Санду, която е представител на дясноцентристката опозиция, се радва на популярност, тъй като като бивш министър на образованието предприе реформи в сферата.Президентът в Молдова има правомощията да назначава съдии и да участва във външната политика, но важните решения се взимат от парламента.Страната изпадна в сериозна политическа криза след разкритията за корупционна схема, заради която около 1 млрд.долара изчезнаха от банковата система. Последваха масови улични протести, а в рамките на година се смениха 6 минисътр-председатели.Оттгава парламентът прокара антикорупционен закон, който задължава държавните служители да разкриват активите си. Освен това злоупотребата с европейски фондове вече е престъпление според наказателния кодекс на страната.

fasttext_language: bg


description: Най-важното от дебата Цачева-Радев: - Крим е Украйна, но ще се борим да няма санкции срещу анексирането му; - Националната сигурност е винаги преди човешките права и така е по закон (sic); - В ЕС и НАТО сме, но... - Радев не е против НАТО и ЕС, но...

title: Рецитация на опорни точки

maintext:
Цецка Цачева, Румен Радев
- Радев не е против НАТО и ЕС, но...
Като цяло, очертава се трудна битка, в която Цачева и ГЕРБ правят реверанси наляво, като се надяват, че всички десни гласове ще отидат автоматично за тях на втори тур. Има някаква логика в това, но не трябва да се подценява и възможността от демотивация на много от десните избиратели. Същевременно реверансите наляво - позицията за санкциите срещу Русия, критиките към Плевнелиев и дистанцирането от него - едва ли ще доведат леви избиратели при Цачева.
Случващото се е обща демонстрация на трудностите, до които води политиката на ГЕРБ за "балансиране". Заявявайки се като "балансьор", Борисов подканя постоянна радикализация на исканията на опонентите си, като по този начин те непрекъснато го придърпват към себе си. Когато вече по терена има искания за излизане от ЕС и НАТО, Борисов трябва да "балансира" между тях и другите "екстремисти" - Реформаторският блок, които са просто за нормално членство в ЕС и НАТО.
Цачева и ГЕРБ ще спечелят, ако очертаят далеч по-ясно собствените си позиции и червени линии.
Нещо повече - като първа политическа сила те имат отговорност да задават приоритети и да дават насоката, а не да търсят най-малкото общо кратно, за да създадат някакво моментно съгласие. Точно поради липсата на ясно заявена собствена, принципна позиция на ГЕРБ те са принудени непрекъснато да варират, да се съобразяват, да променят решенията си. И после да се оправдават с партньорите или опозицията, да им се сърдят и пр.
Структурата на дебата беше изгодна за Радев - много въпроси и кратки отговори, които никога не отиват отвъд предварително наученото от кандидата. Т.е. дебатът се превърна в рецитация на опорни точки, в която не можа да проличи нито по-общия мироглед, нито способността на кандидата да се ориентира в трудна и непозната ситуация. Това беше много щадяща среда, в която един очевидно неопитен кандидат може лесно да оцелее.
Като цяло ГЕРБ направиха грешка, съгласявайки се да се явят на дебат САМО с Радев на този етап. Да, това е сериозен удар срещу Трайков (кандидата на Реформаторите), но същевременно решава много повече проблеми на Радев в лявото.
Един по-общ дебат би показал, че истинските, прагматичните дилеми на управлението - и вътрешни, и външни - са по-скоро вътре в дясното. В дясното е и дебатът за корупцията, и съдебната система, и отговорността за "Белене", а и за реалните параметри на членството ни в ЕС и НАТО. Не случайно всичко това отсъстваше от дебата Цачева - Радев, а беше заменено с размяна на изречения по Крим и членство в БКП.
В този смисъл Радев не извлече позитиви от някакво бляскаво представяне, а по-скоро от официалното му провъзгласяване от ГЕРБ за единствен опонент. Тази първа, междинна, служебна победа беше абсолютно излишна и направо подарена.
Политологът Даниел Смилов коментира във "Фейсбук" първия телевизионен диспут между кандидатите за президент Цецка Цачева (ГЕРБ) и Румен Радев, подкрепен от БСП:Най-важното от дебата Цачева - Радев


description: Конференция а тема "Ромите - социални неравенства, нови възможности" се проведе днес. На нея присъстваха учени, преподаватели, журналисти, студенти, представители на неправителствения сектор, както и на държавата в лицето на експерти на Министерството на образованието и науката.

title: Ромите не са проблем на обществото, а негов потенциал

maintext:
Един от модераторите бе Антонина Желязкова - историк, османист, директор на Международния център за изследване на малцинствата и междукултурните взаимодействия.
Фотограф: Юлия Лазарова
историк, османист, директор на Международния център за изследване на малцинствата и междукултурните взаимодействия.
Ромите не са проблем за обществото, а негов потенциал; неправителственият сектор се е провалил в интеграцията на ромското малцинство; липсата на политическа воля и единна, последователна политика са причина за разделението в обществото.Това са само част от посланията, които прозвучаха по време на конференция на тема "Ромите - социални неравенства, нови възможности", която бе организирана от Университета за национално и световно стопанство (УНСС), фондация "Фридрих Еберт" и Центъра за медийни изследвания и аудиовизуална политика в УНСС. Присъстваха учени, преподаватели, журналисти, студенти, представители на неправителствения сектор, както и на държавата в лицето на експерти на Министерството на образованието и науката."Остарях с проблемите на ромите". Така започна доклада си Антонина Желязкова,Прекарала 28 години в опити за тяхното решаване, Желязкова каза, че се е уморила, защото нищо не се е променило при тяхната интеграция. Сподели и че се чувства като героя от мита за Сизиф.и не е академичен, заяви Желязкова. Той е резултат от липсата на политическа воля през последните 26 години и това, че управляващите не насочват обществени ресурси за справяне с този проблем.Тя разказа и как в първите години на прехода в академичните среди е имало малък оптимизъм, защото са смятали, че интеграцията зависи от тях, че липсата на неразбиране може да бъде преодоляна. Но учените добре вършат работата си и вече имат както фундаментални, така и емпирични знания, коментира Желязкова, и въпреки това ромите са останали социално маргинализирани и дискриминирани. Спомни си и за шега сред учените, които си говорели, че вече познават всички роми в България."Бедността, която води до изолация и маргинализация, ограниченият достъп до пазара на труда, до здравеопазване, образование и поносими жилищни условия, дискриминация – това са характеристиките на социалните неравенства, които засягат ромите и те са като константа в България", коментира Желязкова.Според неяТя цитира свой американски колега, който саркастично заключил: "Когато се взимат решения на високо политическо международно ниво, експертизата не е толкова важна.". Своя класификация дава Илона Томова, един от водещите изследователи на ромите в България - на база на емпирично социологическо изследване. Томова изгражда класификацията си върху сравнение на данните за самоидентификацията им с експертната оценка. Въз основа на този подход само две трети от ромите всъщност казват, че са роми. Турско-говорещите роми, които се самоопределят като турци, са една пета. Всеки 10-ти сред ромите се идентифицира като българин, като тези роми са най-интегрираните и с най-доброто образование. Тези, които се определят като влашки роми са по-малко от 10%.на ромската общност в България, се разбра още от презентацията на Желязкова."Усещане за дискриминация, поради своя етнос при търсене на медицински услуги са декларирали 42,3% от анкетираните, при търсене на социални услуги – 34%, при търсене на трудова заетост – 32%. Това от своя страна води и до задълбочаваща се бедност сред една от най-уязвимите обществени групи. Анализът на социологическите данни посочва, че 63% от ромите са бедни, като за сравнение бедни са около 15% от българите".Желязкова обясни още, че въпреки мита за ромите, които са в силна зависимост от социалните помощи, едва 11% от участвалите в изследване през 2011 г на Световна банка и Институт Отворено общество – София, които се идентифицират като роми, са декларирали, че получават социални помощи.сравнително недискриминирани са ромите със средно образование – така отговарят 68% от тях, за разлика от другите с по-ниско образование.Повече от доклада на Антонина Желязкова можете да четете тук Тя сподели, че през годините е имало великолепни пилотни проекти, изготвени от неправителствените организации, които обаче не са били обсъждани и реализирани от изпълнителната власт. Трябвало е неправителственият сектор да прокарва политиките за интеграция в страната, но той няма възможност да се справи сам, обясни Желязкова. "Донорите (спонсорите на НПО-тата - бел.ред.) казват стига толкова".По думите й няма друг начин за интеграция освен чрез образованието, за което трябва да се отделят толкова средства, колкото са необходими. Разказа и за споделени й истории от Швейцария и други северни държави, където в клас ако има дори едно дете от ромски произход, училището осигурява преводач на турски или български, поне за времето, докато то свикне с местния език.За мнението, че няма обща, единна политика, а еднократни действия от страна на държавата при справяне с проблема за интеграция на ромите, се застъпи и Деян Колев, председател на Център за междуетнически диалог и толерантност "Амалипе". По думите му европейските фондове са възможност, защото е по-лесно на обществото да приеме, че пари от Брюксел отиват за интеграцията на ромите, вместо такива от държавния бюджет. Идеята обаче на европейските програми е да се изпълняват политики, подчерта Колев.Без тези политики парите потъват като вода върху нагорещен пясък, илюстрира той тезата си. Водата се изпарява, след като за момент е охладила пясъка, и оттам нататък нищо не се поражда. С тези пари трябва да се измисли какви политики да се изградят, макар те да не са за това. Но държавата няма да го направи, "това трябва да направим всички ние", призова Колев.Ако не се влезе на терен да се работи с ромите и да се вложи творчество - няма да има резултати, заяви още той.И допълни, че е важна модернизацията на обществото, но е важно и каква ще е същността й - дали няма да доведе до асимилация, маргинализация или радикализация например, вместо интеграция и равенство в обществото.Трябва да бъде изграденакоято да издърпа цялата ромска общност.Йосиф Нунев, държавен експерт в дирекция "Формиране, анализ и оценка на политиките" в образователното министерство заяви, че е проблем наличието на две категорийни понятия за ромите - социално и етническо, като първото ги представя като маргинализирана и бедна част от обществото. Определяйки се като ром, той заяви, че няма да допусне да бъде асимилиран.Ако зачетат неговия език, традиции и култура може да се отворя и аз и да кажа: "Хайде да се интегрираме" - толкова е просто, завърши той експозето си."Интеграцията не е един да отиде при друг, а в развитието и модернизацията на обществото", коментира Колев по време на дискусията, след изказванията на модераторите. По думите, за да има интеграция, двете различни култури трябва да се опознаят и да станат равноправни субекти, а не ромите да стават българи или обратното.Според негоТе могат да станат мотор за трудовия пазар, културата и други обществени сфери. Обясни, че има два подхода, единият, който използва Българският червен кръст например - като ги обявява за бедни и маргинализирани, на които трябва да се помогне. Вторият подход приема, че в тях има потенциал и здрави сили и трябва да се помогне на тях, за да повлияят на другите. Огромният проблем на политиката за интеграцията е, че приема ромите за маргинализирани, допълни той.


description: Слънчеви панели с домати. Това е "плодът" на ново сътрудничество между компанията за слънчева енергия SunPower и Университета на Калифорния в Дейвис.

title: Слънчеви панели с домати

maintext:
Фотограф: Надежда Чипева
Слънчеви панели с домати. Това е "плодът" на ново сътрудничество между компанията за слънчева енергия SunPower и Университета на Калифорния в Дейвис, за който разказват в Greentechmedia.
Става дума за нов експеримент на "съжителство на една земя", който има за цел да установи кои земеделски култури могат да се отглеждат добре в пространството между редовете на слънчевите панели. В момента компанията, която залага на иновативни решения под общ проект "Оазис", и университетските учени тестват отглеждането на домати и чушки на терен със слънчеви панели.
Тази комбинация всъщност може да бъде потенциално решение на проблем, с който тепърва ще трябва да се справяме – дефицит на свободна земя. С разрастването на соларната индустрия, необходимата за нея земя е все по-трудно достъпна. Така
слънчевите централи не са в конфликт с околната среда и пространство , на което се изграждат – в момента това е едновременно икономически и екологичен проблем на много места .
Федералните власти са по-склонни да разрешават изграждането на нови соларни инсталации на неизползвани и диви публични площи. Но ако това съжителство между слънчевите панели и някои земеделски култури се окаже успешно, то може да направи възможно изграждането на големи слънчеви паркове, без да се налага те да завладяват големи пространства от диви местности.
Всъщност земеделските производители са едни от първите ползватели на слънчеви технологии. Ако това ново изследване установи, че земеделските производители могат да произвеждат електроенергия, без да се налага да се отказват от земеделието, вероятно ще се отвори и повече пространство за изграждането на нови соларни проекти. Това е и добра перспектива за земеделските производители, които така могат да се подсигурят финансово за годините, през които реколтата им не е добра.


title: След 300 дни без правителство испанците се боят от нова икономическа криза

maintext:
Големите испански градове могат да се похвалят с препълнени кафенета и ресторанти, процъфтяващи модни магазини и арт галерии, пълни с туристи.
Проучване на института CIS от този месец показа, че най-голямото безпокойство на испанците - и то безспорно - е 20-процентовата безработица
Испания е една от най-бързо растящите икономики в Европейския съюз, въпреки че страната е без правителство вече 300 дни. Това обаче може да не продължи още дълго, пише Киърън Джайлс за "Асошиейтед прес".Испания премина прага от 300 дни без правителство. Познайте обаче какво става в страната? Малцина испанци изглеждат притеснени в момент, когато икономиката на страната бързо нараства.Големите испански градове могат да се похвалят с препълнени кафенета и ресторанти, процъфтяващи модни магазини и арт галерии, пълни с туристи.Така че на кого му е притрябвало правителство?"Не съм особено разтревожен за това", казва пенсионерът Гоито де Камачо. "Гледам по телевизията и чета по вестниците, но всички (политици) са еднакви. Те са измет, която не се грижи за народа."Два парламентарни вота, които не излъчиха ясен победител - на 20 декември и 26 юни - оставиха консервативната Народна партия начело на временно правителство през последните девет месеца. В събота, 15 октомври, станаха вече 300 дни. Народната партия спечели и двата вота, но няма мнозинство. Тя има срок до 31 октомври да събере подкрепа за формиране на правителство на малцинството. В противен случай Испания ще отиде на избори за трети път.Няма обаче усещане за паника. Проучване на института CIS от този месец показа, че най-голямото безпокойство на испанците - и то безспорно - е 20-процентовата безработица. След това анкетираните са разтревожени от корупцията и разочаровани от политиците и партиите. Липсата на правителство е едва на пето място."Политиката в Испания е хаотична, партиите се интересуват само от себе си", казва 52-годишният компютърен техник Хосе Луис Алфонсо. "Те казват, че това не се отразява на икономиката, но на мен ми се струва, че това не е така. Може би ние сме си по-добре без правителство."Професорът по икономика от бизнес училището IESE Хосе Рамон Пин и други експерти обаче предупреждават, че впечатлението, че Испания се справя също толкова успешно и без кабинет, е измамно."Вярно е, че страната може да продължи без правителство", признава Пин. "Проблемът ще е, допълва той, ако това продължи прекалено дълго."Случаят на Испания в никакъв аспект не е уникален. Белгия постави рекорда за Европа, след като й бяха необходими впечатляващите 541 дни, за да състави правителство след парламентарните избори от 2010 година.В момента испанският премиер Мариано Рахой има подкрепата на 170 депутати от 350-членната долна камара на парламента, 137 от които от неговата Народна партия. Той обаче се нуждае от гласовете или от въздържането на други формации при вот на доверие, ако иска да състави правителство на малцинството.Испания обаче никога не е имала коалиционно правителство и политическите партии в страната изглеждат неспособни да постигат сделки. При все това се ширят слухове, че основната опозиционна сила, социалистическата партия, чийто лидер подаде оставка на фона на патовата ситуация, може да се въздържи, ако вотът на доверие бъде гласуван този месец.Испания може да има стабилно правителство начело с Народната партия, ако се проведат третите от декември насам парламентарни избори, смятат социолозите от Metroscopia, провели проучване по поръчка на вестник El Pais. В него те казват, че консерваторите биха получили 37.8% - по-добре от 33% на вота през юни и достатъчно, за да оглавят коалиция с либералите от Ciudadanos, които биха събрали 11.6%. Двете партии и сега са готови да си сътрудничат, но не им достигат 7 депутати до прага от 176 народни представители, нужни за обикновено мнозинство. Социалистите - основната опозиционна партия, слизат от 22.7% на 18%, включително защото имат остър вътрешен конфликт и отказват дори да гласуват "въздържал се" при вот на ново правителство. Но сега 56% от социалистите са склонни да оставят премиера Мариано Рахой да оглави нова коалиция. Левият популистки алианс Unidos Podemos е втори по популярност с 22.1%.Междувременно Испания е една от най-бързо растящите икономики в Европейския съюз.Международният валутен фонд очаква националната икономика да отчете растеж от 3.1% тази година - също толкова силен, колкото и когато имаше напълно функциониращо правителство миналата година.На хоризонта обаче се задават облаци.Испанската централна банка предупреждава, че политическата задънена улица може да има отрицателни икономически последици, тъй като не се провеждат ключови реформи, които да осигурят растеж в дългосрочен план.Професорът по икономика Пин отбелязва, че ключова причина за запазването на икономическия растеж е бюджета за 2016 година, който бе приет, преди да настъпи политическата парализа."Проблемът ще дойде през 2017 година, тъй като все още няма бюджет и държавни инвестиции, фискалната политика и разпределянето на парите няма да са ясни дотогава", обяснява той. "Това ще предизвика несигурност."Пин казва, че "главният въпрос е доверието на инвеститорите, местните и чуждестранните". Той прогнозира, когато бъде формирано ново правителство, ще има подем на инвестициите.Друг потенциален проблем е заплахата на Европейския съюз да наложи санкции на Испания, ако тя не ограничи прекалено големия си бюджетен дефицит Испанската централна банка твърди, че дефицитът през тази и идната година ще е съответно 4.9 и 3.6 % от брутния вътрешен продукт (БВП) - доста над равнището от 3 %, разрешено от ЕС.Евентуалните наказателни мерки може да се отразят на икономическия растеж и инвеститорското доверие.Пабло Симон, професор по политология в Мадридския университет "Карлос Трети", е на мнение, че Испания е в икономически балон и не е успяла да проведе необходимите реформи, за да консолидира растежа на своя БВП."Не се приемат никакви закони", изразява съжаление Симон. "Загубихме скъпоценно време и не осъзнаваме това, тъй като изглежда сякаш икономиката върви добре. Ще почувстваме обаче това след една или две години", предупреждава той. (БТА)


title: Русия обмисля да възстанови военните си бази във Виетнам и Куба

maintext: Русия обмисля възможността да възстанови военното си присъствие във Виетнам и Куба, предаде "Ройтерс", като се позова на руски медии."Обмисляме този въпрос", каза руският заместник-министър на отбраната Николай Панков в Държавната дума.Той заяви, че министерството на отбраната "преосмисля" миналите решения за закриване на военните бази в Куба и Виетнам.Заместник-председателят на комисията по международни въпроси на Държавната дума Алексей Чепа предложи да бъдат възстановени военните бази на Русия в Латинска Америка, Югоизточна Азия и Африка, посочва ТАСС, цитирана от БТА."Необходимо е да се разгледа въпросът за присъствието ни и в други региони на света", заяви той при обсъждане на ратифицирането на руско-сирийско споразумение за безсрочно разполагане на руски военновъздушни сили в Сирия."Смятам, че е в национален интерес на Русия да бъдат възстановени закритите по-рано наши военни бази в Латинска Америка, Югоизточна Азия и Африка", каза депутатът на заседание на долната камара на руския парламент.Русия се изтегли от Куба и Виетнам в началото на новия век като част от стратегията за закриване на военни бази след разпада на Съветския съюз. Но оттгава руската външна политика стана по-агресивна, което доведе до пререкания със САЩ и партньорите от Европа, най-вече заради конфликтите в Украйна и Сирия.По-рано министърът на отбраната Сергей Шойгу поясни, че Русия планира да открие бази зад граница, в частност в Киргизстан, Таджикистан и Армения, припомня РБК. През 2014 г. президентът Владимир Путин коментира, че Кремъл няма планове за повторно отварян на база в Куба.


description: По-рано държавното обвинение съобщи, че Петър Димитров не е упражнил достатъчен контрол върху работата на бившите директори на НЕК Любомир Велков и Мардик Папазян за сключени от тях договори за доставка на оборудване. Обвинението му е за умишлена безстопанственост.

title: Прокуратурата се закани, че ще има още обвиняеми за АЕЦ "Белене"

maintext:
Румяна Арнаудова
Фотограф: Юлия Лазарова
164 785 000 евро, а на практика е продадено на половин цена и държавата е поела неразумни разходи.
България не е получила стойността по договор (тези 164 785 000 евро - бел. ред.), тъй като изпълнителните директори на НЕК са се съгласили разходите за доставката да е за сметка на българското дружество и така са загубени 77 172 475 евро, обясни Арнаудова.
Активността на държавното обвинение по казуса АЕЦ "Белене" ще продължи и по случая ще има още обвиняеми. Това се разбра от думите на говорителя на главния прокурор Румяна Арнаудова. По-рано днес беше съобщено, че прокуратурата е привлякла бившият министър на икономиката и енергетиката в кабинета "Станишев" Петър Димитров като обвиняем."Кръгът на обвиняемите лица не е изчерпан, предстоят такива действия и по отношение на други лица", заяви Арнаудова, без да уточнява кои ще бъдат те и кога ще бъдат привлечени. По-рано държавното обвинение съобщи , че Димитров не е упражнил достатъчен контрол върху работата на бившите директори на НЕК Любомир Велков и Мардик Папазян за сключени от тях договори за доставка на оборудване. Обвинението му е за умишлена безстопанственост.На журналистически въпрос как сега се е стигнало сега до обвинение,Арнаудова обясни, че онова досъдебно производство не е разследвало този въпрос. Днешното обвинение на Димитров е резултат на друго разследване, което е започнало през 2014 г. по данни от други разследвания и информация от МВР. След припомняне, че за тази сделка е подаден сигнал от Комисията за финансов надзор още преди време, Арнаудова обясни, чеСега прокурорите били убедени, че има достатъчно доказателства.Попитана за мнението на Петър Димитров, че е привлечен като обвиняем заради предстоящите избори, тя заяви, че е негово право да интерпретира нещата, както прецени, но прокуратурата се водела от доказателствата.Тя допълни, чеСпоред разследването сделката е неизгодна, тъй като имуществото на дружеството било на стойност по-висока отАрнаудова коментира и съвпадането на резултата от разследването с предстоящите президентски избори с това, чеа въз основа събрани доказателства без значение на събитията в страната.Тя увери, че разследването е многопластово и включва различни направления и не се проверява само тази сделка, а и други нарушения, извършени в този процес. Обясни, че по такива дела се работи много дълго, защото засяга много хора, които трябва да се проверят и разпитат, има и голям доказателствен материал. Освен това делото е от голяма фактическа, а и правна сложност, допълни Арнаудова.Говорителят на главния прокурор обясни, че не е елемент от обективна страна въпросът в полза на кого е сключена сделката - руската страна или подписалите договора от българска страна, а само това, че е нанесена щета на дружеството.


description: Новата порция записи разкрива как малко преди Янева да бъде отстранена, нейният събеседник Момчил Мондешки, я моли настоятелно да изнесе червена папка

title: Из "Яневагейт": Кой и как може да изнася червена папка от градския съд

maintext:
Владимира Янева, бивш председател на Софийския градски съд.
Фотограф: Анелия Николова
Случаят със записите беше прекратен в началото на годината от ВСС, като кадровият орган на Темида отказа да отвори отново казуса месец по-късно. През лятото пък прокуратурата спря досъдебното производство заради ненамирането на човека, правил записите.
Новата порция записи на разговори от "Яневагейт" разкрива как малко преди бившият председател на Софийски градски съд Владимира Янева да бъде отстранена, нейният събеседник Момчил Мондешки, я моли настоятелно да изнесе червена папка. В нея е трябвало да има докладна "от Топчийска" и едно решение, "подпъхнато" за Мими Петрова.С новия епизод на "сцената" се появяват и нови участници. Въпросната папка, е трябвало да бъде приготвена от Светла и да бъде предадена на Илиян, който да я занесе на Янева.Янева: "Светле, абе приготви има една червена папка с една докладна от Топчийска, сещаш ли се за коя ти говоря. А така. Въпросната. С едно решение вътре подпъхнато заа Мими Петрова. Сложих го вътре. Сложи ги в един плик и звънни на Илиян и му ги дай. Имам, добре, мерси. Добре, ОК, хайде", се разбира от новия запис, разпространен от сайта " Бивол ".На заседанието на съдийската колегия във вторник, членът й Калин Калпакчиев предложи да бъде изискана справка от главния прокурор Сотир Цацаров за това как се движи образуваното, но спряно през лятото разследване. Идеята беше отхвърлена с гласовете на осем от неговите колеги."Бивол" са потърсили за коментар ръководството на Софийския градски съд, от който става известно, че споменатата Светла е Светла Касабова. Тя е била секретар на Янева и от 15 февруари тази година не е служител на градския съд.По времето, когато председател на съда е била Янева, Диана Топчийска е била ръководител на деловодството на "Търговско отделение". Тя е била освободена през октомври 2015 година и към момента е редови деловодител в "Гражданско отделение".В периода, в който са се случили разговорите - началото на 2015 година, Топчийска не е изготвяла докладни. Нейната дъщеря Катя, която също е Топчийска, е деловодител в Наказателно отделение, но не е работила със съдия Мими Петрова, чието име също е споменато. Споменатия Илиян, най-вероятно е Илиян Александров, който изпълнява длъжността шофьор на председателя на градския съд, се разбира още от отговора на СГС.и че не могат да предполагат какво е имало в червената папка, защото в СГС всички наказателни дела се подвързват с червени папки. Папки с цветни корици, част от които също червени, се използват за различни документи.В новия епизод, в който има част и от деня, в който Янева е освободена, Мондешки отново пита дали тя е успяла да извади папката. Бившият председател на Софийския градски съд се радва, "че е приключила тази агония".Новите разговори започнаха да се появява в началото на миналата седмица. Досега стана известно, че на Янева й е предлагана помощ от Венелина Гочева, издател на в. "24 часа", а във втория се разкриват "хилядите врътки", чрез които може да се подслушва. После се разбра как се играят карти при премиера Бойко Борисов.


description: Тръмп се държи странно, за да спечели сърцата на хората.Владимир Путин, президент на Руската федерация

title: Цитат на деня: Тръмп се държи странно, за да спечели сърцата на хората

maintext: "Доналд Тръмп се държи екстравагантно, защото той представлява обикновените хора и иска посланието му да бъде чуто".Това заяви руският президент Владимир Путин реч на заседание на Международния дискусионен клуб "Валдай" в Сочи."Той си е избрал метод, чрез който да стигне до сърцата на избирателите. Тръмп се държи странно, ние разбира се виждаме това, но смятам, че причината за поведението му е споменатата от мен".Русия не планира да напада която и да било друга страна и не се меси в президентските избори в САЩ, допълни още Путин, цитиран от БТА.Той определи тези твърдения като измислица и истерия и попита риторично да не би Америка да е някаква бананова република. Америка е велика държава, подчерта той.Путин изрази съжаление, че Русия не разполага с такива глобални средства за пропаганда както САЩ. И аз бих искал да имам такава пропагандна машина в Русия, но това, за съжаление, не е така. ние нямаме такива "глобални средства за масова информация като Си Ен Ен, Би Би Си и други. Ние още нямаме такива възможности", каза той.Руският президент обясни, че съжалява, че Съединените щати са се постарали да провалят мирното споразумение за Сирия, което е договорил с американския си колега Барак Обама.


description: Изборът "Не подкрепям никого" само вдига избирателната активност.

title: Двете новости на президентските избори - задължително гласуване и "Не подкрепям никого"

maintext:
Фотограф: Надежда Чипева
"Гражданска регистрация и административно обслужване" (ГРАО).
За първи път гласуването у нас ще бъде задължително на президентските избори на 6 ноември. В бюлетината ще има и опция "Не подкрепям никого", изборът на която обаче няма да влияе върху резултатите на конкретните кандидати, а ще се отича само за активността.Избирателната активност е важна, тъй като по Конституция за да има избрана президентска двойка на първи тур, е нужно да са гласували половината от имащите право, а фаворитът да е събрал подкрепата на повече от половината от гласувалите.Според Изборния кодекс санкцията за негласуване е заличаване от избирателните списъци, но след неупражняване на правото на глас два поредни пъти на едни и същи избори. Така, за да бъде заличен даден гражданин от списъка, той трябва да не гласува без уважителни причини на тези и на президентските избори през 2021 г.От Централната избирателна комисия (ЦИК) уточниха, че когато гражданин има уважителна причина за негласуване, той трябва да я декларира в съответната местна администрация. Проверката кой е гласувал и кой не ще се прави от


description: Вътрешният министър каза пред съпартииците си, че макар да иска да привлече "най-умните и най-добрите" в траната, би трябвало работодателите да бъдат стимулирани да обучават и наемат и британски граждани.

title: Лондон обмисля ограничения за наемане на чужденци след Брекзит

maintext:
Амбър Руд
Британското правителство обмисля налагане на компаниите по-трудни условия за наемане на чуждестранни работници. Това е част от новите намерения на Лондон за ограничаване на имиграцията, представени от вътрешния министър Амбър Руд във вторник.Руд каза пред съпартииците си, че макар да иска да привлече "най-умните и най-добрите" в траната, би трябвало работодателите да бъдат стимулирани да обучават и наемат и британски граждани."Само с намаляването на имигрантите до устойчиви равнища ще можем да променим посоката на общественото мнение и имиграцията отново да стане нещо одобрявано", добави тя.Сред обсъжданите стъпки, според "Ройтерс", е дали работодателите да бъдат принудени да представят планове какво правят за търсене и наемане на британци.Не е изключено и публикуването на конкретни данни с това какъв дял от служителите може да бъде от чужбина, както и какъв очакват да е ефектът от наемането на чужденци върху британците със същата квалификация.Руд каза още, че ще бъде проверен и режимът work and study, благодарение на който мнозина чужденци влизат с виза за учене, но скоро се прехвърлят изцяло на трудовия пазар.Правителството казва още, че ще анализира дали се нуждаят от затягане и правилата за имигриране на студенти."Ще видим и дали не трябва да затегнем тестовете, които компаниите трябва да преминат, преди да привлекат чужденец", добави тя. Тестът би трябвало да гарантира, че идващите от чужбина няма да заемат "места, на които биха могли да работят британци".В същото време Дейвид Дейвис, министърът за водене на преговорите за Brexit, каза на партийната конференция на управляващите консерватори, че ще се положат всички усилия финансовият сектор на страната да пострада най-малко от ограниченията за наемане на персонал и достъп до единния пазар на ЕС.Почти 2.2 милиона души работят в британския финансов сектор и той е донесъл през 2014г. общо 190 млрд. паунда, или 11.8% от БВП.Премиерът Тереза Мей коментира, че резултатът от референдума ясно е показал, че имиграцията остава прекалено голяма. От почти 32 млн. работещи във Великобритания към края на юни 5.4 милиона са родени извън страната, сочат официалните данни.


description: С бавното си темпо Фондът застрашава лечението на детето за втори път от лятото насам, когато цялата му администрация беше уволнена и подменена, включително директорът Павел Александров.

title: Ще има ли шини за Ема, или защо отново се организира протест за Фонда за лечение на деца

maintext:
Архив: 2-годишната Ема при едно от поредните й посещения в болницата
[Личен архив]
Павел Александров. П
председател на Българската педиатрична асоциация и преди това дългогодишен изпълнителен директор на Националната кардиологична болница.
Ема е със спина бифида, хидроцефалия и неврогенен пикочен мехур. Предстои й реконструкция на лява тазобедрена става и изработване на подходящи шини в клиника в Германия. Била е одобрена за отпускане на финансиране за операцията на заседание на Обществения съвет към Фонда на 14 септември, но и до днес майка й Лилия Буюклиева не е получила необходимите документи от администрацията за решението и заминаването. Срокът за получаване на решението по правилника е три дни.
към датата на манипулацията
са поискали
Междувременно единственият признак на ангажираност от страна на институцията е писмо от 27 септември, подписано от директора Владимир Пилософ, в което пише "Ние знаем, че Ема има дата на 26 октомври 2016 г. Има достатъчно време и с Вас ще се свърже експерт, с който ще уточните всички детайли относно пътуването и престоя на детето и придружителя". След това и по телефона Пилософ питал Лилия защо се бърза толкова с плащането. То е било извършено чак след сигнал на майката до заместник-министъра на здравеопазването, в последния възможен момент.
"Дъщеря ми е на 3 години и 5 месеца, кандидатстваме във Фонда откакто беше на 20 дена. Н
ейното заболяване е много комплексно, има отворени прешлени на гръбнака, клапа в главата, неврогенен пикучен мехур и не на последно място - не може да ходи", разказва Лилия в отговор на въпроса няма ли помощ за дъщеря й в България.
"
Разбира се, много от нещата се "лекуват" в България (и слагам кавички, понеже тя няма как да се излекува напълно). Ние винаги ще ходим по болници и винаги ще опираме до Фонда без значение дали за лечение в чужбина или тук", казва тя.
Основната разлика според нея е, че "навън се гледа на нещата комплексно и се стараят максимално да спестят излишни страдания на детето". "А повярвайте ми, това е много важно за дете като моето, понеже на нея и е се налага поне една операция на година, откакто се е родила".
В момента не се спазва нито един от сроковете, о
ще по-малко по-кратките, които новото ръководство на Фонда само си пожела в новия правилник . За мен е необяснимо кой може умишлено да се съсипе така една добре работеща институция. А това беше напълно неизбежно, при положение че беше отстранено цялото ръководство
без един човек.
Това е равносилно на това да уволниш всички лекари в една болница, да оставиш един и да му пратиш специализанти. П
равя това сравнение защото от работата или от не-работата на Фонда в момента зависят животите на бъдещето на България, на децата на България". казва тя.
Лилия е угнетена, но решена да се бори за правата на дъщеря си Ема безкомпромисно. Поне два пъти годишно детето й се нуждае от терапия и операции, каквито няма в България и единственият шанс за нея е Фондът за лечение на деца. Обаче Фондът от няколко месеца не работи както трябва, затова Лилия и още десетки родители като нея излизат днес на протест срещу ръководството му.С бавното си темпо Фондът застрашава лечението на детето за втори път от лятото насам, когато цялата му администрация беше уволнена и подменена, включително директорътредишният шеф на институция, отпускаща финансиране за лечението на български деца с тежки заболявания, беше показно арестуван в края на април и заменен два часа по-късно с проф. Владимир Пилософ - тогаваЗаедно с новото ръководство обаче дойдоха и нови проблеми за Фонда. Родители масово започнаха да се оплакват от лошата комуникация с администрацията и издаване на решения и плащания в последната минута или след заложените срокове.Заради хаоса във Фонда за лечение на деца, 3-годишната Ема е успяла да получи лечение през юли само благодарение на, където вече била пристигнала, когато се разбрало, чевсе още не е направено плащането от българска страна. Лекарите се застъпили за момиченцето, а Фондът превел сумата чак на следващата седмица, когато майката и детето вече се били прибрали.Този път обаче болницата не е толкова благосклонна, отбелязва Лилия Буюклиева. По думите й по принцип в офертата й пише, че плащането трябва да е направено две седмици преди датата на постъпване, но заради предишните проблеми с Фонда този пътда бъде платено до края на септември (25 дни по-рано), или операцията отпада."Комуникацията с Фонда сега е ужасна. Аз не съм получила никаква информация от тях без да съм я изсикала изрично с имейл. За входящия номер на молбата се наложи два пъти да питам по имейл докато ми отговорят", коментира жената. Тя е един от организаторите на днешния протест и пътува за него специално от дома си в Русе, заедно с дъщеря си.С опита с Фонда, който има, Лилия преценява, че "няма място за сравнение" с предишната администрация, на която никога не се налагало да напомня да я информират за решения, дати и договори. Когато кандидатстват отново този юни, жената проявява разбиране към новото ръководство и хора във Фонда. "Но сега са минали 5 месеца?1", коментира тя."Ето. Ще протестираме, защито сегашното ръководство на Фонда за лечение на деца очевидно не се справя. Искаме оставката на проф. Пилософ. Искаме да се спазват сроковете, посочени в правилника за работа на Фонда. Искаме и пълна проверка на дейността му от 21 април насам, когато беше назначен новият директор.", изброява Лилия Буюклиева, която е сред организаторите на протеста, който ще започнеПротестиращите ще настояват и за отмяна на приетите промени в правилника този август и сформирането на работна група, която да ги преразгледа. Ще настояват директорът на институцията да се назначава с публичен конкурс.


title: Рууни: Да съм резерва е ново за мен, но още има какво да дам на футбола

maintext:
Нападателят загуби титулярното си място както в клубния, така и в националния отбор
Нападателят на "Манчестър юнайтед" Уейн Рууни призна, че не е свикнал да остава на резервната скамейка и преживяването е ново за него, но далеч не се е отчаял.В рамките на месец англичанинът загуби титулярното си място както в клубния, така и в националния отбор."През цялата си кариера съм бил титуляр и това сега е нещо ново и различно за мен. Разбира се, че искам да играя, но това е футболът. Ще продължавам да работя и да чакам отново своя шанс. Всичко зависи от мен. На 31 години все още мога да дам много на футбола, не съм свършен", заяви Рууни.Той каза още, че остава оптимист за шансовете на тима си да се намеси в борбата за титлата, въпреки че представянето на "червените дяволи" до момента е непостоянно."Вярваме силно, че можем да се борим за титлата и сме с нагласата, че можем да го направим. Имаме фантастичен отбор, който може да победи и най-добрите в света. Сигурен съм, че в следващите седмици или няколко месеца ще намерим стила, който Моуриньо налага и резултатите ще дойдат", каза нападателят.


title: Водните дружества заявяват поскъпване на водата с до 32%

maintext:
Фотограф: Анелия Николова
Цената на водата за битовите потребители може да поскъпне между 3.5 и 32% в големите градове догодина. За това информира днешният брой на "Капитал Daily" като се позовава на ценовите заявления на ВиК дружествата.Най-голямо е повишението, поискано от "Софийска вода" - с 32% през 2017 г. и с 29.5% до 2021 г. За 2017 г. близо 30% увеличение е поискало и ВиК Пловдив, а ВиК Варна - 15%. Най-скромна в исканията си е ВиК Стара Загора, като дружеството предвижда поскъпване от 3.5% от следващата година и едва 1.7% до 2021 г.Предложенията на водните дружества са заложени в техните 5-годишни бизнес планове до 2021 г. Те трябва да бъдат подложени на обществено обсъждане, а регулаторът да обяви цените до края на годината.Основната причина за исканото увеличение е необходимостта от инвестиции, най-вече в подмяна на остарялата водопроводна мрежа и поддръжка на пречиствателните станции, коментира Иван Иванов, председател на Българската асоциация по водите (БАВ). Част от тези средства могат да дойдат от еврофондовете, но за целта ВиК дружествата трябва да изпълнят определени цели. За да бъдат реализирани те, е необходимо самите дружества също да осигурят определени инвестиции, което може да стане чрез увеличението на цената за крайните потребители.


description: ГЕРБ не е зависим, над мен няма никой. Премиерът Бойко Борисов

title: Цитат на деня: ГЕРБ не е зависим, над мен няма никой

maintext:
Фотограф: Анелия Николова
ГЕРБ не е зависим, над мен няма никой.Това обясни премиерът Бойко Борисов в интервю за "Нова телевизия". Той поясни, че ГЕРБ е независима и непорочна партия."ГЕРБ е най-добрата партия. Безспорно най-много сме направили дотук. Няма кой да каже, че е направил повече за последните 25 години", допълни премиерът.Борисов обяви също, че няма нещо в управлението на страната, което да е направил със съзнанието, че е грешно. "Може да съм грешил, но съм мислил, че е правилно", допълни той.


description: Два законопроекта за промени в Изборния кодекс, свързани с ограничението за секциите в чужбина, внесоха в Народното събрание днес депутати от Реформаторския блок и от АБВ.

title: Реформатори поискаха отпадане на лимита за секции в чужбина, АБВ - повече места за гласуване

maintext:
Снимката е архивна
Фотограф: Юлия Лазарова
Два законопроекта за промени в Изборния кодекс, свързани с ограничението за секциите за гласуване в чужбина, внесоха в Народното събрание днес депутати от Реформаторския блок и от АБВ.Законопроектът с вносители Радан Кънев, Атанас Атанасов и Борис Станимиров (Реформаторски блок) предвижда да отпадне ограничението за разкриване на избирателни секции. Сега действащите разпоредби поставят таван от 35 изборни бюра за всяка чужда държава , за разкриването на които има две изисквания - или да се намират в дипломатически представителства, или да има подадени 60 заявления за гласуване на дадено място. Във Великобритания обаче вече има толкова заявления за гласуване на президентските избори и референдума на 6 ноември, че за да бъдат удовлетворени всички, ще са необходими повече от 35 секции. Именно този факт изтъкват депутатите от Реформаторския блок."При така стеклата се ситуация Централната избирателна комисия няма критерий, по който да определи къде да се разкрият до 35 секции. Още повече, това ще лиши от право на глас определена част от българските граждани, живеещи в тази страна", се казва в мотивите им.В законопроекта на депутатите от АБВ пък е предложен таван от 55 избирателни секции. Вносителите изтъкват, че нормата от 35 секции е била приета "без никакъв сериозен анализ" и се посочва, че ще бъдат ограничени избирателни права на хиляди българи, като отново се дава пример с Великобритания."По същество предлагаме да се въведе общ критерий, валиден за всички държави и всички български граждани по света, без да се ограничава броя и местоположението на избирателните секции", се казва в мотивите към законопроекта. Вносители са Лъчезар Никифоров, Мариана Тодорова, Кирил Цочев, Михо Михов и Светослав Белемезов от АБВ.


description: Движение "България на гражданите" (ДБГ) ще напусне управлението, ако кандидатурата за президент на Трайчо Трайков получи "чувствителни по-слаб резултат от резултата на Реформаторския блок на последните два избора".

title: ДБГ напуска управлението, ако Трайчо Трайков не събере 200 хил. гласа (обновена)

maintext:
Пресконференция на Движение "България на гражданите" Меглена Кунева, Даниел Вълчев, ДБГ
Фотограф: Цветелина Белутова
291 806 души. От ДБГ добавиха, че "вододелът" за тях ще е 200 000 гласа.
"Движение България на гражданите" (ДБГ) ще напусне управлението, ако кандидатурата за президент на Трайчо Трайков получи "чувствително по-слаб резултат от резултата на Реформаторския блок на последните два избора", се казва в декларация на ДБГ.На парламентарните избори през 2014 г. за Реформаторския блок гласувахаВ документа се казва, че ДБГ стои твърдо зад кандидатурата на Реформаторския блок и потвърждава своята позиция, че участието на блока в кабинета е гаранция за прозрачност и откритост, както и за недопускане на БСП и ДПС във властта.Преди няколко часа председателят на ДСБ Радан Кънев се обърна към останалите лидери от Реформаторския блок, че имат само няколко часа на разположение да застанат зад номинацията на Трайчо Трайков за президент, а не "под Борисов".Ако РБ постигне по-добър резултат, в ДБГ ще разглеждат това, като "знак на подкрепа за участието на блока в настоящето дясноцентристко управление. В този случай ДБГ ще призове непосредствено след изборите към подписване на анекс към коалиционното споразумение с ГЕРБ". В анекса трябвало да бъдат актуализирани общите ангажименти, да бъдат създадени работещи коалиционни формати и ангажимент за парламентарна подкрепа на решенията приети на тези формати."Ако сега има правителствена криза и се стигне да предсрочни парламентарни избори, за което вината ще е изцяло на ГЕРБ, БСП ще спечелят изборите", каза съпредседателят на блока Найден Зеленогорски. "Призовавам ги да не действат панически. ГЕРБ да не прехвърлят вината от болната глава на здравата. Всичко, което се случи в петък, бе по вина на колегите от ГЕРБ. Ние бяхме в зала и се регистрирахме. Трябваше да работим", каза Зеленогорски. В петък депутатите от ГЕРБ не се регистрираха в парламента и така провалиха извънредното заседание, свикано от БСП. Свикването на извънредни заседания се наложи, след като в сряда депутатите от партията на Бойко Борисов гласуваха за почти едномесечна почивка на кабинета до 9 ноември, за да не позволят на БСП да води предизборна агитация от трибуната на парламента.Във вторник и сряда парламентът ще гледа промени в Изборния кодекс, а от движението настояват да няма таван на броя на секциите в страните в страните в ЕС. В ДБГ са против резултатите от квадратчето "Не подкрепям никого" в бюлетината да се броят, като действителни гласове, защото това ще повиши изкуствено 4-процентната бариера за влизане в парламента и ще доведе до парламент тип "Парламентът Орешарски".В петък от БЗНС, партията на министъра на отбраната Николай Ненчев, поискаха свикване на Изпълнителният и Гражданският съвет на блока за обявяване на предсрочни парламентарни избори през пролетта на 2017 г. Според БЗНС има нарушаване на доверието между коалиционните партньори.От ДБГ са срещу предсрочните избори, които според тях щели да доведат до управление на БСП и ДПС, въпреки, че реформаторите щели да имат по-добър от сегашния резултат, според социологически проучвания. Вицепремиерът Меглена Кунева, която е лидер на ДБГ, смята, че няма как да бъде свикат Изпълнителен съвет, защото това не можело да стане без присъствието на лидерите на всички партии, а тя нямало да е в България.Найден Зеленогорски отбеляза, че премиерът Бойко Борисов им се бил извинил, ако са се почувствали като на другарски съд след извънредния Министерски съвет в петък.


description: От днес в Кипър един от най-трудните въпроси е "Колко е часът"? Малката страна, освен, че е етнически разделена, вече е разделена и в две часови зони, а столицата й Никозия, освен, че е последната в света столица, разделена от демаркационна линия и телени огради, е и единствената столица с различно часово време, разказва кореспондентът на БНР.

title: Разделението на Кипър засегна и времето

maintext:
Хората от двете части на острова бяха приканени да се включат в кампанията "Разделени по време, обединени от надежда", като направят селфи днес, при залез слънце, който ще настъпи с един час разлика.
От днес в Кипър един от най-трудните въпроси е "Колко е часът"? Малката страна, освен, че е етнически разделена, вече е разделена и в две часови зони, а столицата й Никозия, освен, че е последната в света столица, разделена от демаркационна линия и телени огради, е и единствената столица с различно часово време, разказва кореспондентът на БНР на острова Странната ситуация се създаде, тъй като признатата само от Анкара Севернокипърска турска република последва Турция и не премина тази нощ към зимното часово време, както направи международно признатата Република Кипър. Така след 42 години етническо разделение, от днес островът живее и с разлика от 1 час във времето между северната и южната му част, между кипърските гърци и кипърските турци.Очаква се това да създаде много практически затруднения като цяло за контактите между двете кипърски общности, за многото кипърски турци, които работят в южната част на страната, за кипърските турски ученици, които се обучават в училища в кипърската гръцка част.В момента, когато преговорите за обединяване на разделената страна и за утвърждаването й като модерна европейска държава са в критична фаза, кипърските турци отново избраха Турция, вместо Европа, бяха много от коментарите.Кипърската турска страна се аргументира с практически съображения. Северната част на Кипър е свързана пряко с Турция чрез банковия сектор, въздушен транспорт, бизнес и търговия. Евентуална часова разлика между острова и Турция щяла да създаде проблеми с графиците на полетите, които са само от и за Турция и с работата на банките, партниращи само с турски банки.Новата ситуация се приема с гняв, забавление и ирония. Повечето я оценяват като абсурдна и неприемлива, с отрицателен психологически ефект, тъй като всяко пресичане на демаркационната линия ще означава попадане в различно време.Като мирен протест хората от двете части на острова бяха приканени да се включат в кампанията "Разделени по време, обединени от надежда", като направят селфи днес, при залез слънце, който ще настъпи с един час разлика. В социалната мрежа вече се подготвя и посрещане на Нова година на разделителната линия в Никозия като пътуване във времето.


description: Той изрази намерения да продължи тежките атаки срещу Алепо, където в последните седмици сирийската армия, подкрепяна от руски въздушни удари, започна сериозна офанзива.

title: Асад: Войната в Сирия се превърна в конфликт между Русия и Запада

maintext:
Фотограф: Ria Novosti
Войната в Сирия се превърна в конфликт между Русия и Запада, заяви президентът Башар Асад в интервю за в. "Комсомолская правда", цитирано от агенция "Ройтерс"."Това, на което ставаме свидетели в последните няколко седмици, може би няколко месеца, е нещо като Студената война . Не знам как да го нарека, но то не е ново явление, защото не мисля, че Западът и особено САЩ някога изобщо са спрели Студената война, дори след падането на Съветския съюз"."Сирия е независима държава, а Западът никога няма да се примири с независимостта на коя да е страна, без значение дали е малката Сирия или голямата Русия. Какъв им е проблемът с Русия? Че тя защитава правото си да казва "да" или "не". А Западът иска непрекъснато да се съгласяват с него. Такъв е и проблемът му със Сирия".Той изрази намерения да продължи тежките атаки срещу Алепо , където в последните седмици сирийската армия, подкрепяна от руски въздушни удари, започна сериозна офанзива. Тя доведе до международно осъждане на действията на Русия и временно прекратяване на разговорите между Вашингтон и Москва за ситуацията в Сирия."Трябва да прочистим този район и да изтласкаме терористите в Турция, да се върнат откъдето са дошли или да ги убием. Няма друга възможност", каза Асад и добави, че действията на Анкара в Сирия са "инвазия, противоречаща на международното право, морала и суверенитета на Сирия".


title: Роналдо: Между мен и Меси няма съперничество, а голямо уважение

maintext:
Роналдо заяви, че с Меси може да не са добри приятели, но помежду им има голямо взаимно уважение
Звездата на "Реал" (Мадрид) Кристиано Роналдо заяви, че има голямо взаимно уважение между него и големия му конкурент за индивидуалните отличия Лионел Меси. Той отрече двамата да имат лоши взаимоотношения, макар и да не са близки."Между нас двамата има голямо взаимно уважение. Медиите обичат да изкарват, че имаме голямо съперничество, но ние нямаме. Не е като да сме добри приятели, но и от двете страни има голямо уважение", каза Роналдо в интервю за Coach Magazine.Португалецът сподели, че в кариерата си е срещал страхотни защитници, но най-трудно му е било срещу бившият бранител на "Челси" и "Арсенал" Ашли Коул."Имали сме някои страхотни битки с него. Той не ти дава да дишаш дори за секунди. Когато беше в пика си, той беше изключително упорит играч. Беше много бърз, правеше страхотни шпагати. Винаги когато се изправяш срещу него, знаеш, че мачът няма да е лесен", коментира трикратният носител на "Златната топка".Роналдо заяви, че като млад се е възхищавал на сънародниците си Руи Коща и Луиш Фиго, но никога не е искал да подражава на някого. "Най-голямото му вдъхновение съм аз самият. Никой не поставя по-големи изисквания към мен от мен самия. Винаги съм се стремял да бъда възможно най-добър."Португалецът каза още, че никога нямаше да бъде толкова добър без хората, които не го харесват. "Негативното отношение те мотивира. Всъщност аз дори имам нужда от хората, които ме мразят. Те ми помогнаха да постигна всичко това, което съм постигнал."


title: Борис Джонсън е призовал за оставане в ЕС, дни преди да оглави кампанията за Брекзит

maintext:
Външният министър на Великобритания Борис Джонсън.
Британският външен министър Борис Джонсън е написал статия "за" оставането на Обединеното кралство в ЕС няколко дни преди да оглави кампанията за Брекзит. В статията, която вестник "Сънди таймс" публикува днес, Джонсън подчертава, че оставането на Великобритания в съюза ще е "предимство и за света, и за Европа". Напускането, според него, ще доведе до икономически шок и отделянето на Шотландия, освен това брекзит също би насърчил "фактора Путин" или руското влияние в Близкия изток и света, предаде БНР.
Политическият редактор на "Сънди таймс" Тим Шипман обяснява, че Борис Джонсън е имал притеснения и в двете посоки: в стаята се виждат агонизиращите съмнения, които са го тормозили, докато се е опитвал да вземе страна. Интересното е, че тези мисли противоречат не само на нещата, които казваше по време на кампанията, но и на изявленията му след вота за Брекзит. Сега той настоява за пълно излизане, както от общия европейски пазар, така и от митническия съюз.
В заключение Джонсън отправя молба към британците да помислят за ефекта от Брекзит за идните поколения с думите: "Затворете очи, затаете дъх, помислете за Великобритания и за останалата част от ЕС. Помислете за бъдещето".


title: Земетресението в Италия се размина без жертви

maintext: Няколко десетки души са получили медицинска помощ вчера след силните трусове в Централна Италия, но засега няма данни за тежко ранени, съобщи началникът на гражданска защита Фабрицио Курчио, цитиран от БТА."В крайна сметка ситуацията не е толкова катастрофална, колкото мислехме в началото", предвид магнитуда на трусовете, каза той на пресконференция в Риети. "Няколко ранени и много паника".Няколко ранени са били откарани с линейки в спешните отделения на болници в региона и няколко десетки души са отишли сами да потърсят лекарска помощ заради наранявания или прилошаване."Искам да благодаря на тези, които работят в дъжда в засегнатите от земетресението зони. Цяла Италия прегръща силно хората, които отново пострадаха", написа вечерта в "Туитър" италианският премиер Матео Ренци.Посолството на България в Рим няма сигнали през нощта за бедстващи българи, макар че в района живеят български граждани, съобщи посланик Марин Райков пред БНТ.


title: Кузнецова се подстрига по време на мач и стигна до драматична победа

maintext:
Новата прическа на рускинята ѝ донесе късмет
When you cut your hair in-play because it's getting in the way (and you go & break back) ✂🇷🇺 #WTAFinals https://t.co/QvzIGBxsy4 — WTA (@WTA) October 24, 2016
Светлана Кузнецова направи нещо безпрецедентно, след като се подстрига по време на мача си срещу Агниешка Радванска.Двубоят бе от първия кръг в "бялата" група на заключителния турнир на Женската тенис асоциация (WTA) в Сингапур.Кузнецова взе ножицата и се подстрига в третия сет, без да има видим повод за това. Новата прическа донесе успех на рускинята, която постигна трудна и драматична победа със 7:5, 1:6, 7:5.Радванска, която защитава титлата си от миналата година, можеше да реши спора в своя полза в решителната трета част. При 5:4 тя сервираше и имаше мачбол, но не успя да го реализира и бе пробита. Кузнецова взе и следващите два гейма и триумфира в срещата, която продължи близо три часа.


title: "Лукойл Академик" стартира с трудна победа в Шампионската лига

maintext:
"Студентите" ще се нуждат от победа или минимална загуба в Румъния, за да продължат напред
[LAP.bg]
Българският шампион "Лукойл" (Академик) победи румънския първенец "Орадея" със 75:72 в първия си мач от втория квалификационен кръг на баскетболната Шампионска лига.Това означава, че на реванша в Румъния в четвъртък "студентите" се нуждаят от победа или минимална загуба, за да продължат напред в турнира.Двубоят започна равностойно, като и двата тима бяха агресивни. Румънците поведоха за кратко, но "Академик" се откъсна бързо напред с 11:6. До края на първата четвърт гостите стопиха разликата до само една точка при 21:22. След първата пауза двата тима започнаха да правят повече грешки и това се отрази върху резултатността. Двата тима си размениха общо само 19 точки, а полувремето дойде при преднина от четири точки за румънците.След почивката "Орадея" заложи на зонова защита след подновяването на играта, а това позволи на "Академик" да раздвижи играта и да вкара няколко тройки. След няколко смени на водачеството преди финалната четвърт румънският шампион отново водеше 57:54.В последната четвърт българският тим показа характер и, въпреки че изоставаше с осем точки, успя да стигне до пълен обрат. Последният кош в мача бе атрактивна забивка на Христо Захариев, като преди това той сам открадна топката от съперника.


description: Апелативният съд в Пловдив прецени, че прокуратурата не е представила достатъчно доказателства.

title: Съдът върна на работа кмета на Перущица

maintext:
Фотограф: Надежда Чипева
заедно с още няколко негови колеги преди две седмици и беше обвинен в корупция и злоупотреба със служебното си положение. Впоследствие беше пуснат под гаранция от 10 хиляди лева и се върна на работа.
Срещу Минчев, който е кмет от ДСБ, са Кметът на Перущица беше задържан заедно с още няколко негови колеги преди две седмици и беше обвинен в корупция и злоупотреба със служебното си положение. Впоследствие беше пуснат под гаранция от 10 хиляди лева и се върна на работа.Срещу Минчев, който е кмет от ДСБ, са повдигнати три обвинения - за поискан подкуп от 40 хил. лв., за присвояване на общински пари и за използване на неистински документи. В петък лидерът на ДСБ Радан Кънев обяви , че по обвинението за подкуп не са намерени доказателства, а цялата кампания срещу Минчев е медиен пърформънс.
Апелативният съд в Пловдив отмени решението на Окръжния съд в града за временно отстраняване на кмета на Перущица Ради Минчев и той се връща на работа, съобщи dariknews.bg . Според втората инстанция прокуратурата не е предоставила достатъчно доказателства, че в качеството си на кмет Ради Ненчев може да повлияе на следствените действия.В съда е била внесена подписка от близо 1500 жители на града в подкрепа на Минчев.


description: Петя Крънчева беше заместник-председател на Софийския градски съд, когато той бе под ръководството на Владимира Янева. Тогава избухна скандалът с "гнилите ябълки", искане на съдии за смяна на ръководството и проверка на ВСС, която установи проблеми с администрирането на съда.

title: Съдебният съвет наказа Петя Крънчева с 15% намаление на заплатата за една година

maintext:
Бишият зам.-председател на Софийския градски съд Петя Крънчева
Фотограф: Надежда Чипева
Съдийската колегия на Висшия съдебен съвет (ВСС) наложи наказание - намаляване на заплатата с 15 % за срок от една година на бившия зам.-председател и ръководител на Наказателното отделение на Софийския градски съд (СГС) Петя Крънчева. Решението бе взето с 8 гласа "за" и 5 "против". Крънчева продължава да е наказателен съдия в СГС.
"За" наказанието са гласували Галя Георгиева, Каролина Неделчева, Даниела Костова, Юлия Ковачева, Галина Карагьозова, Калин Калпакчиев, Соня Найденова и Камен Иванов. А "против" – Димитър Узунов, Милка Итова, Георги Колев, Светла Петкова и Мария Кузманова, предаде "Правен свят".
До решението на колегията се стигна, след като тя отхвърли предложението на дисциплинарната комисия, според която наказание на Крънчева не трябваше да се налага.
С 9 гласа обаче предложението бе отхвърлено, а четирима го подкрепиха.
Повод за предложението на Панов станаха
констатациите в доклада от проверката в СГС в началото на 2015 г., което бе извършена от членове на съвета. Те установиха, че Петя Крънчева е подала невярна информация в съвета за разпределените ѝ дела.
Докладът показа, че н
а 10 февруари 2015 г. първото за деня второинстанционно дело за разпределение в СГС е с номер 550 от същата година. От протокола за неговото разпределение на сървъра на ВСС се разбира, че към тази дата Крънчева вече е била с 40% натоварване. Същият протокол показал, че на нея са й били разпределени вече 4 дела. Справка в деловодната система на съда сред наказателните дела с номера от 539 до 549 показа, че няма второинстанционни дела, които да са били разпределени на Крънчева. Всъщност на нея не са били разпределяни никакви въззивни дела от началото на 2015 г. до 10 февруари 2015 г.
Протоколът от разпределението на дело с номер 550, както и на всички следващи второинстанционни дела е подписан от Крънчева. Това означава, че тя е удостоверила несъответстващо на действителността обстоятелство, че всъщност са й били разпределени четири второинстанционни дела, се разбра още от доклада. По същия начин са били манипулирани данните и от протоколите за разпределение на първоинстанционни дела в Наказателно отделение на СГС.
Председателят на Върховния касационен съд (ВКС) Лозан Панов предложи Крънчева за наказание, По тази причина днес той не участва в гласуването.След скандала с администрирането на съда бившият му председател Владимира Янева бе наказана с понижаване с ранг. Янева подаде оставка от ръководния пост по друг повод - разработката "Червеи". Делото, което приключи на първа инстанция с едногодишна условна присъда за Янева. Другият й заместник - Богдана Желявска, бе оневинена в началото на март, когато ВСС все още не беше разделен на две колегии. Тогава в нейна защита гласуваха главният прокурор Сотир Цацаров и председателят на Върховния административен съд (ВАС) Георги Колев.Седем дни по-късно министърът на правосъдието Екатерина Захариева и председателят на ВКС Лозан Панов обжалваха отказа на ВСС да я накаже


title: "Реал" (Мадрид) преподписа с Гарет Бейл до 2022 година

maintext:
Уелсецът е поредният играч, с кото белите преподписаха
Ръководството на "Реал" (Мадрид) обяви официално, че Гарет Бейл е подписал нов договор с клуба до 2022 година.Досегашният контракт на уелския нападател изтичаше през 2019 г. С това официално се сложи край на слуховете, че 27-годишният футболист може да напусне в посока "Манчестър юнайтед", каквито бяха най-честите спекулации за неговото бъдеще.Бейл пристигна на "Сантяго Бернабеу" през лятото на 2013 г., когато за него испанците платиха 85 млн. паунда на "Тотнъм", превръщайки го в най-скъпия играч в света по това време.С белите Бейл спечели два пъти Шампионската лига и има 50 гола в 90 срещи в Примера дивисион.Уелсецът е поредният футболист на "Реал", който преподписва през последните месеци. Преди него това сториха Лука Модрич, Лукас Васкес и Тони Кроос. Съвсем скоро това трябва да направи и Кристиано Роналдо.


title: Компания от САЩ започва производство на патешко месо край Севлиево

maintext:
Фотограф: Mathieu Belanger
Американската компания "Мейпъл Лийф Фармс" (Maple Leaf Farms) започва да отглежда патици в България и да произвежда патешко месо и продукти. Това заявиха собствениците на фирмата Джон Тъкър и Скот Тъкър, които представиха дейността си в резиденцията на посланика на САЩ у нас Ерик Рубин.
На събитието присъстваха Мариета Захариева, изпълнителен директор на Изпълнителната агенция за насърчаване на малките и средните предприятия и Васил Грудев, заместник.-министър на земеделието и храните, съобщиха от агенцията.
Американската компания вече е направила ферма в района на Севлиево и е създала седалище в България - "Мейпъл Лийф Фармс Юръп". "Искаме през България да стъпим на пазара в Европа, Близкия изток и Азия. Плановете ни за растеж са много големи", заявил Джон Тъкър.
Освен това ще се ползват и други български компании и фермери за партньори.
Фирмата планира да развива в Европа местно производство на висококачествени патешки продукти, които да отговорят на изискванията на хранителната индустрия в ЕС.
Впечатлени сме от българското земеделие и персонала. Получихме голяма подкрепа от държавата в лицето на Министерството на земеделието и храните, посочва Скот Тъкър.
"Мейпъл Лийф Фармс" е водеща компания на американския пазар с продукти от патешко месо с изключително качество, посочват от посолството. Създадена е през 1958 г. в щата Индиана. Произвежда над 15 млн. патици годишно. За нея работят над 1200 служители и над 100 фермери.
Посланик Ерик Рубин предложил да бъдат организирани бизнес делегации с цел увеличаване на взаимната търговия между двете страни.


description: "В най-мрачните периоди на бедност и войни за народа ни именно железниците са били една от малкото "крепости", които са му помогнали да оцелява и да се надява",Милчо Ламбрев, генерален директор на НКЖИ

title: Цитат на деня: В най-мрачните периоди железниците са ни били "крепости"

maintext:
Фотограф: Цветелина Белутова
"В най-мрачните периоди на бедност и войни за народа ни именно железниците са били една от малкото "крепости", които са му помогнали да оцелява и да се надява."Това казва в интервю пред "Стандарт" Милчо Ламбрев, генерален директор на Националната компания "Железопътна инфраструктура" (НКЖИ).Заключението му е в отговор на въпрос за отбелязаната наскоро 150-годишнина от построяването на първата жп линия в България, която свързва Русе с Варна.Ламбрев посочва още, че според него железниците са транспортът на бъдещето, защото е най-екологичният и евтиният. Дава примери от други държави - за последните 10 години ползването на този транспорт в Австрия е нараснало с 23%, в Германия - с 24%, в Италия - с 14%.Според директора и бизнесът, и хората биха избрали по-бързия, по-евтиния и по-удобния транспорт. Според него не било мечта разстоянието София - Пловдив да се пропътува за 2 ч. и 20 мин. "С добри влакове, разбира се. И това съвсем не се мечти."Не уточнява какво има предвид под "скоро".В жп инфраструктура през тази година са похарчени около 64.5 млн. лв.До края на годината се очаква жп трасето от Пловдив до турската граница да е напълно готово, както и отсечките Пловдив - Бургас и Септември - Пловдив.През 2017 г. пък предстои сключването на договор за инженеринг за трасето Елин Пелин - София, трябва да се проектира трасето Елин Пелин - Костенец до Септември.До края на 2020 г. пък трябва да се изгради трасето Елин Пелин - Костенец и Костенец - Септември, където ще има тунели и виадукти. С това трасе ще приключи обновяването на целия път от София през Пловдив до Бургас.


title: Протестирайте пред руското посолство, призова Борис Джонсън

maintext: Външният министър на Великобритания предупреди във вторник Русия, че рискува да се превърне в държава, отхвърлена от международната общност, ако продължи да бомбардира цивилни цели в Сирия. Борис Джонсън призова също антивоенни движения да започнат протести пред руското посолство срещу извършваните, по думите му, военни престъпления."Ако Русия продължава по сегашния път, мисля, че тази велика страна е застрашена от това да се превърне в парий", каза Джонсън в парламента. "Определено бих искал да видя демонстрации пред руското посолство. Къде са Stop The War Coaltion? Къде са?."Stop The War Coaltion е британска неправителствена организация, подкрепяна от лидера на лейбъристите Джеръми Корбин и станала известна с антивоенните си протести по повод войните в Ирак, Афганистан и Либия.Руски бойни самолети продължиха и във вторник да бомбардират контролирани от бунтовници части на град Алепо, твърди базираната в Лондон Сирийска обсерватория за правата на човека, позоваваща се на свои източници в Сирия."Трябва да намерим някакъв изобретателен начин помощта да стигне до Алепо и няколко страни заявиха, че трябва да увеличим натиска над режима на Асад чрез санкции и над руснаците – също чрез санкции", добави външният министър на Обединеното кралство.Според него налице са всички доказателства, че "Русия е отговорна за зверствата" в Сирия.


title: "Нефтохимик" спечели първата волейболна Суперкупа в зрелищен мач с "Добруджа"

maintext:
[LAP.bg]
Носителят на Купата на България "Нефтохимик" победи драматично шампиона "Добруджа" и спечели първата Суперкупа по волейбол в историята на страната.
Бургазлии бяха на един гейм от загубата, но направиха впечатляващ обрат и спечелиха с 3:2 (25:23, 20:25, 32:34, 25:15, 15:12). С успеха те заслужиха чек от 10 000 лева и дадоха силна заявка за новия сезон.
Пред пълните трибуни в зала "Васил Левски" в Пазарджик двата най-силни отбора през миналия сезон сътвориха страхотно зрелище, което продължи близо три часа.
Първият гейм беше много равностоен и вървеше точка за точка, преди "Нефтохимик" да отбележи четири поредни и да поведе с 11:7. "Добруджа" успя да изравни при 14:14, но бургазлии отново се откъснаха леко при 18:15. Този път удържаха аванса си, въпреки че от 24:21 се стигна до 24:23.
"Добруджа" отговори със силна игра в началото на втория гейм. Тимът на Мирослав Живков взе три точки аванс при първата техническа пауза и въпреки че допусна да се стигне до равенство при 9:9, имаше още по-голяма преднина при второто техническо прекъсване - 16:11. Шампионите нямаха проблем за запазят разликата и изравниха геймовете.
В истински трилър се превърна третата част на двубоя. "Добруджа" взе четири точки преднина при втората техническа пауза - 16:12, но "Нефтохимик" изравни при 20:20. Последва страхотно надлъгване и множество пропуснати шансове за двата отбора, преди шампионите да се наложат с 34:32 и да се доближат на гейма от трофея.
Играчите на "Нефтохимик" обаче се завърнаха още по-амбицирани на полето. Те изиграха чудесен четвърти гейм, в който рано отвориха разлика и до края продължиха да я увеличават, за да се стигне до категоричното 25:15.
Така се стигна до решаващ тайбрек, в който отличното представяне в отбрана и страхотната игра в атака на капитана Петър Христов донесоха победата на "Нефтохимик".
Петър Христов беше най-резултатен за победителите с 21 точки, а Жулиен Георгиев от "Добруджа" реализира върховите в двубоя 27 точки.


title: Фенове на "Уест хем" бяха осъдени по бързата процедура

maintext:
Седемте фенове ще получат и доживотна забрана за посещение на мачовете на любимия си тим
Седемте привърженици на "Уест хем", които бяха задържани след ексцесиите в края на мача срещу "Челси" от четвъртия кръг за Купата на Лигата, бяха осъдени по бързата процедура.Присъдите им са условни и включват определен брой часове обществено полезен труд.Феновете на лондончани бяха задържани, след като се опитаха да прекосят буферната зона, която ги разделяше с привържениците на сините, и се сбиха с полицията.В процеса те хвърляха бутилки, седалки и монети, което се размина без сериозни последствия, но все пак няколко привърженици на "Челси" пострадаха.По-рано днес от ръководството на "Уест хем" обявиха, че всички идентифицирани участници в мелетата ще получат доживотни забрани за посещение на мачове на "чуковете".


description: Двете страни ще оттеглят възраженията си срещу търговското споразумение с Канада, пред което пречка остава единствено позицията на регионалното правителство в белгийската област Валония.

title: България и Румъния са получили уверения за визите за Канада, съобщи Борисов

maintext: България и Румъния оттеглят възраженията си срещу търговското споразумение ЕС-Канада , след като са получили писмени уверения от Отава, че визите за техните граждани падат до края на 2017 година. Това съобщи премиерът Бойко Борисов пред български журналисти в Брюксел, където участва в заседание на Европейския съвет, предаде БТА."Цяла нощ работихме Европейската комисия и ние, заедно с румънския президент получихме надлежни писмени потвърждения - ние и Комисията, че до 1 декември 2017 г. визовият режим с Канада ще отпадне за български граждани", уточни той. "С румънския президент решихме да подкрепим, както всички останали страни в ЕС", добави Борисов.Попитан за действията на властите в белгийската провинция Валония , които остават единствената пречка пред сключването на споразумението, премиерът посочи, че това е опасно. "Вече стават прецедент и опасни в Европа, защото така стана за Шенген - една страна спря България и Румъния, сега други спират еди какво си, това ще стане мода и е много опасно за ЕС. Цялото ми уважение към всяка управа, с всичките конституционни особености във всяка държава, но някак си не звучи добре. Видяхте, в Холандия спряха Украйна за безвизов режим . Всички какво ли не направихме за Украйна - скарахме се с Русия, санкции наложихме. Изведнъж, когато трябва да им се даде път за Европа, нямат визи", добави той."България и Канада имат прекрасни географски, исторически, природни чудеса, за туризма това е добре, както и за бизнеса и за онези, които са хора на света", коментира премиерът по повод очакването за отпадането на канадските визи. Той поясни, че вече има ясни гаранции от ЕК и от Съвета, че падането на визите за българи и румънци е незаобиколим фактор в търговското споразумение."Силата на ЕС е в единството. Снощи, когато всички предварително осъждаха това, което се случва в Алепо, Мосул, убийствата на невинни хора, че гинат непрекъснато жени и деца, излязохме с обща позиция - че санкциите (срещу Русия - бел. кор.) са последна крачка. Всички се обединихме, че с Русия трябва да се проведе диалог, за радост спряха за денонощие ударите, да седнат на масата за преговори и да се разберат - войната трябва да спре. Всички решихме, че с един жест, с добро, санкциите към минските споразумения, докато не се спазват, остават, а за нови санкции ще говорим, едва ако продължат всички бомбардировки, които носят убийства. Затова истински се надявам, че дипломатите ще продължат много активно да работят", заяви министър-председателят.Лидерите на ЕС продължават днес да обсъждат търговското споразумение с Канада. По-рано тази сутрин белгийският премиер Шарл Мишел каза днес, че не е обнадежден за шансовете ЕС да може да одобри на срещата в Брюксел сделката."Не съм обнадежден, защото имам чувството, че има радикализиране на позициите на валонското правителство", каза белгийският премиер при пристигането си за участие в срещата на високо равнище на ЕС.В края на вчерашния първи ден от срещата на високо равнище на ЕС председателят на Еврокомисията Жан-Клод Юнкер заяви, че държавните и правителствени лидери на ЕС не са се споразумели с Белгия .


title: Плевнелиев призова за смислен дебат по проблемите на България, а не за "каки" и "батковци"

maintext:
Фотограф: Юлия Лазарова
"Не съм съгласен българската правосъдна система да бъде сведена до дебата "Две каки, които си говорят", по същия начин не съм съгласен начинът, по който се правят правителствата в България да бъде сведен до "двама батковци, които си говорят". Това заяви президентът Росен Плевнелиев в Благоевград, цитиран от БТА. Държавният глава призова в останалите дни до изборите политическите лидери да помогнат за качествен дебат, а не да се отклонява вниманието от важния въпрос – какво смятат да свършат кандидат-президентите през следващите 5 години."Казвам много ясно и категорично, че наблюдавам предизборния дебат и не съм оптимист. Апелирам към всички политически лидери да използват оставащите 10 дни, за да направят смислен и качествен дебат по проблемите на България, Европа и света и по техните решения. Ако продължават да се замерват с каки и батковци, това най-малкото не е честно към българския народ", заяви държавният глава.Той отрече твърдението на министър-председателя Бойко Борисов от вчера пред "Нова телевизия", че Плевнелиев му е бил препоръчан за министър в първия кабинет от кръга "Капитал". "Влязох в политиката, не защото някой ме е посочил и защото съм зависим от някого, а защото исках да помогна на България", заяви държавният глава. "Не съм част от задкулисие и никога не съм бил", добави той и каза, че ако е бил посочен, е щял да бъде зависим от някого и това е щяло да проличи най-малкото при създаването на двете служебни правителства."Добре е министър-председателят на България да си припомни, че през 2008 г. аз бях обявен за инвеститор на годината за България, бях обявен за един от топ мениджърите на България, че аз бях член на Борда на директорите на Американската камара, на Немската камара, на Конфедерацията на работодателите и индустриалците в България, че аз бях един от двигателите на много кризисни конференции през 2009 г. за това как да намерим решение в най-тежката криза. А начинът, по който аз лично влязох в политиката и се политизирах, беше, че тройната коалиция по това време не даваше никакви отговори. Добре е министър-председателят на България също така да си припомни, че аз бях един от членовете на икономическия екип на политическа партия ГЕРБ в 2009 г., когато си разменяхме стотици имейли, които аз пазя, с Влади Горанов и с Дянков по темата ГЕРБ има решение", заяви той."За мен посланието на министър-председателя по-скоро няма тази персонална насоченост. Всяко негово интервю е предпоследно, в следващото може би ще чуем нещо по-различно, но за мен е важно, че се прави опит точно в сърцето на президентската кампания отново гражданите да не чуят важното, отново да се замерям кой, какво и защо", добави президентът.Росен Плевнелиев посочи, че е работил с 5 правителства и може да се обоснове за всеки министър в двата съставени от него служебни кабинета. Обещава до края на мандата да се отчете подробно пред българския народ за всяко свое действие и решение. "Разполагам и със съответните доказателства затова, така че българите ще чуят истината от своя президент, а не подметнати думи от някой", каза той.


title: Шипобузестият рак и китайски поспаланко навлизат инвазивно в страната

maintext:
Фотограф: Министерство на околната среда
Шипобузест рак, черно дънно сомче и китайски поспаланко – това са имената в превод на три инвазивни чужди вида, открити на територията на България от учени от Института по биоразнообразие и екосистемни изследвания към Българската академия на науките (ИБЕИ – БАН), съобщиха от екоминистерството.Проучванията на чуждите инвазивни видоде се осъществява по проект "Биологично разнообразие и екосистеми" на Финансовия механизъм на Европейското икономическо пространство 2009 – 2014 г.Инвазивният чужд вид е пренесен от друг физикогеографски район и след навлизането, размножаването и разпространението си в новите територии може да причини вреди на биологичното разнообразие, функционирането на екосистемите, икономиката и човешкото здраве. Преносът се осъществява главно чрез дейностите на човека. Инвазивните видове растат и се размножават много бързо, предизвиквайки големи нарушения в естествения баланс на природните екосистеми, предупреждават от екоминистерството.(Spiny-cheek crayfish, лат. Orconectes limosus) е абсолютно нов вид за България, затова и името му на български все още не е официално, но буквалният превод е шипобузест рак. Мястото, откъдето е навлязъл у нас - от Централна Европа и Сърбия през река Дунав.Иначе видът произлиза от Северна Америка. За територията на Европа това е високорисков инвазивен вид и е един от петте вида прави раци, включени в списъка на Европейския регламент за инвазивните чужди видове, приет от Европейския парламент през юли 2016 г.Този вид е преносител на т. нар. рача чума, която всъщност представлява гъбична зараза. Американският "гостенин" носи спори на заразата, но има изграден имунитет към нея и за него тя не представлява опасност. Българските раци обаче не познават тази зараза и за тях тя е пагубна. А и трите вида прави раци – езерният, речният и поточният, населяващи територията на страната ни, са застрашени видове.Предполага се, че "заселването" на шипобузестия рак тук е станало най-много преди една или две години. За първи път е намерен в средата на 2015 г. в река Тополовец близо до Видин, по-късно и в още два притока на р. Дунав. Опасността идва от способността на този рак да образува многочислени популации и да се разпространява бързо нагоре по течението на реките.Учените от БАН съвместно с Министерството на околната среда и водите подготвят мерки, с които ще се спре разпространението навътре в страната.В рамките на проучванията по проекта експертите установяват нови находища на още два инвазивни чужди вида.(Black bullhead, лат. Ameiurus melas) произлиза от Централна и Северна Америка. Намерен е за първи път на територията на резерват Сребърна през 2013 г., а наскоро учените от БАН са го открили и в няколко язовирa в страната. Американското сомче става масово и измества всички други риби, защото няма естествени врагове в нашите географски ширини, обясняват от БАН.Заради острите шипове около устата му и на гръбната перка по-големите хищни риби и птиците не го ядат. Освен това нараства и се размножава по-бързо от местните видове риби, явява се конкурент по отношение на храната им и унищожава техния хайвер и така малко по малко ги измества и завладява техните местообитания.Нови находища и на друг инвазивен чужд вид -(Chinese/ Amur sleeper, лат. Perccottus glenii), са открити в езера, канали и блата около река Дунав в рамките на проучванията по проекта. За първи път видът е установен на територията на България още през 2005 г., но вече се е заселил във вътрешни водоеми. Дребната рибка също е известна със своята устойчивост и способността си да превзема нови територии, като конкурира и измества някои видове от местната фауна.Основните пътища на разпространение на инвазивните чужди видове са свързани с човешката дейност, обясняват от БАН. Уточняват, че водните видове навлизат по река Дунав, но хората, най-често несъзнателно, ги пренасят във вътрешните водоеми. Дават пример със зарибяванията в язовирите, дадени под аренда, където често арендаторите решават да внесат някой вид за атракция.Освен мерките за ограничаването на разпространението на инвазивните чужди видове по проекта се предвижда изразботването на атлас за инвазивните чужди видове от европейско значение, който ще е предназначен за работещите в отговорните институции като например регионалните инспекции по околната среда и водите, Изпълнителната агенция по рибарство и аквакултури и басейновите дирекции.


description: Руският президент Владимир Путин ще се срещне с турския си колега Реджеп Тайип Ердоган в понеделник в кулоарите на енергиен форум в Истанбул, съобщи съветникът в Кремъл Юрий Ушаков.

title: Путин ще се срещне с Ердоган в Истанбул в понеделник

maintext: Руският президент Владимир Путин ще се срещне с турския си колега Реджеп Тайип Ердоган в понеделник, 10 октомври, в кулоарите на енергиен форум в Истанбул, съобщи съветникът в Кремъл Юрий Ушаков.Двамата ще разговарят на Световния енергиен конгрес, който се провежда от 9 до 11 октомври.В края на септември говорителят на Кремъл Дмитрий Песков каза, че подобна среща не е изключено да се състои през октомври, но тя ще бъде обявена, когато приключи подготовката ѝ.Това ще бъде третата среща Путин - Ердоган от рязкото подобряване на отношенията между двете страни в края на юни.В началото на август двамата се срещнаха в Санкт Петербург, а в началото на септември – в рамките на срещата на върха на Г-20 в Китай.Освен сирийската война сред темите редовно присъства реализацията на големи енергийни проекти като "Турски поток", АЕЦ "Аккую" и увеличаване на петролните доставки.


description: "Документите ни се подготвят в момента и знаем, че имаме много големи шансове за положителен отговор", каза президентът на международната ММА асоциация Вадим Финкелщайн.

title: ММА иска да стане олимпийски спорт

maintext:
Президентът на международната асоциация вярва, че спортът ще бъде приет в олимпийската програма
скейтбординг, сърфинг, спортно катерене, карате и бейзбол/софтбол.
Влизане в олимпийската програма поиска Международната асоциация на смесените бойни изкуства (WММАА). Очаква се през 2017 г. да бъде подадена заявка в МОК, обяви президентът на организацията Вадим Финкелщайн пред ТАСС, цитиран от БТА."Ще кандидатстваме за приемането ни в Международния олимпийски комитет (МОК) и за признаването на смесените бойни изкуства като олимпийски спорт. Документите ни се подготвят в момента и знаем, че имаме много големи шансове за положителен отговор", каза той.Финкелщайн обясни, че в WММАА членуват повече от 60 страни. "За в бъдеще ще влезем и в олимпийската програма, макар да не става дума за една-две години."Асоциацията е създадена през 2012-а година и има право да организира европейски и световни първенства.Това лято в навечерието на летните игри в Рио де Жанейро беше разширена олимпийската програма . От Токио 2020 в нея влизат нови спортове -


description: След изненадващия резултат от референдума в Колумбия, мирното споразумение с ФАРК вече не е фаворит за Нобеловата награда за мир.

title: След обрата за колумбийския мир Нобелът може да отиде в Русия, Гърция или Сирия

maintext:
Увеличават се призивите "Белите каски" в Сирия да бъдат удостоени с Нибеловата награда за мир.
Според анализатори шансовете на Меркел за отличието тази година са нищожни след неуспеха на бежанската й политика.
Фотограф: Hannibal Hanschke
След изненадващия резултат от референдума в Колумбия, мирното споразумение с ФАРК вече не е фаворит за Нобеловата награда за мир, разказва "Ройтерс".Изненадващият вот в неделя, който отхвърли сделката с бунтовниците заради обвинения, че е твърде благосклонна към тях, увеличи шансовете отличието да грабнат руски активисти за правата на човека или пък преговарящите по иранското ядрено споразумение.Според директора на Института за мирни изследвания в Осло Кристиян Берг Харпвикен Колумбия вече е вън от списъка на потенциални фаворити.Но преди неделния референдум колумбийският президент Хуан Мануел Сантос и лидерът на ФАРК Родриго Лондоно (известен с прякора си Тимошенко и с ) бяха сочени като основни претенденти за наградата, която освен медал и диплома включва и 8 милиона шведски крони (936 000 долара).Отличието често се дава, за да насърчи мирни процеси – като например в Северна Ирландия през 1998 г., между Израел и Палестина през 1994 г. и дори за уреждането на мира във Виетнам през 1973 г., но никога не е пренебгревала народния вот.Възможните кандидати за отличието тази година са държавният секретар на САЩ Джон Кери, външният министър на Иран Мохамад Джавад Зариф и Върховният представител на ЕС по външна политика и сигурност Федерика Могерини – хората, договорили иранското ядрено споразумение.За Харпвикен фаворит за наградата е руската правозащитничка Светлана Ганушкина, работила по някои от най-наболелите проблеми в наши дни, като правата на бежанците и мигрантите. Според него ако международният приз за мир бъде връчен на Ганушкина, това ще постави в центъра на вниманието и "ситуацията в Русия със свободата на словото и човешките права".След новината за резултатите от колумбийския референдум, се увеличиха призивите Нобеловата награда за мир да отиде при сирийската доброволческа група "Белите каски" се увеличават, разказва ДПА, цитирана от БТА.Групата е основана през 2013 г. с цел подпомагане на области в Сирия, в които липсват структури за оказване на спешна помощ. Тя се е посветила на спасяване на цивилни в контролираните от бунтовниците източни части на сирийския град Алепо, подложен на жестоки въздушни бомбардировки.През последните месеци "Белите каски" привлякоха световното внимание с участието си в спасителни операции в райони на бойни действия, в резултат на което загинаха 145 от членовете на групата.Неотдавна те получиха тазгодишната Награда за праведен живот, известна и като Алтернативната Нобелова награда, която се присъжда от шведска фондация.Подкрепа за това тазгодишната Нобелова награда за мир да бъде връчена на "Белите каски" изразиха и знаменитости като холивудските актьори Джордж Клуни и Ванеса Редгрейв.Номинации за Нобелова награда за мир могат да издигат парламентаристи, представители на академичните среди и бивши лауреати на приза.Гръцката академия на науките например предложи трима души от името на жителите на гръцките острови, оказвали помощ на мигрантите в Егейско море. Триото се състои от гръцките доброволци Емилия Камвисис и Стратис Валиамос и американската актриса и носителка на "Оскар" Сюзан Сарандън, която повдигна въпроса за тежкото положение на мигрантите в публичното пространство.Лауреатът от 1984 г. архиепископ Дезмънд Туту от Южна Африка номинира папа Франциск, а 62-годишният канцлер на Германия Ангела Меркел получи номинация за втора поредна година, този път от Центъра по доверие, мир и социални връзки към Университета в Ковънтри.Норвежкият нобелов комитет ще обяви лауреата на нобеловата награда за мир на 7 октомври. Комитетът потвърди, че за тазгодишната награда има 376 кандидати, от които 228 личности и 148 организации.Меркел беше номинирана за наградата миналата година от германски депутати заради неуморните й усилия за постигане на споразумение за прекратяване на огъня между проруските бунтовници и правителствените сили в Източна Украйна и воденето на преговори с руския президент Владимир Путин.Миналогодишната й номинация за Нобелова награда за мир бе обявена няколко седмици, след като на 5 септември Меркел реши да позволи на хиляди бежанци, блокирани в Унгария заради разпоредбите за получаване на убежище на Европейския съюз, да преминат в Германия.Но след като се сблъска с дълбоко разделение в консервативния политически блок и с отлив на избиратели заради позицията си по бежанската криза, Меркел бе принудена да се откаже от либералните си възгледи за миграцията.Канцлерът затегна германските закони за бежанците, увеличи броя на депортираните мигранти, които не са получили бежански статут в Германия, и поведе порива на Европейския съюз да намали броя на прииждащите на негова територия бежанци чрез подписване на споразумение с Турция.Асле Свен, норвежки историк, следящ Нобеловите награди за мир, заяви за ДПА, че е "почти 100 процента сигурен, че можем да изключим Меркел" от фаворитите за приза за 2016 г. Той изтъкна, че настроенията от първата й номинация преди година са се променили. Свен изтъкна "ограниченията, въведени по отношение на политиките за закрила" в Германия заради натиска от дясното политическо пространство.Меркел би била третият германски канцлер, печелил Нобеловата награда за мир, след Густав Щреземан през 1926 г. и Вили Бранд през 1971 г.


description: Гласуването обаче не е финално и се очаква той да получи необходимите му гласове в събота, когато ще трябва само обикновено мнозинство.

maintext:
Мариано Рахой
Испанският премиер Мариано Рахой не получи вот на доверие от парламента тази вечер, предаде БТА.Решителното гласуване обаче е в събота, когато се отбелязва той да спечели, отбелязва агенция Ройтерс. Очаква се с гласуването да бъде открит пътят за съставяне на консервативно правителство на малцинството в Испания след продължила 10 месеца политическа криза.Рахой, който е лидер на консервативната Народна партия, си осигури подкрепата на 170 депутати от 350-членната долна камара на испанския парламент. За необходимото мнозинство не му достигат шест гласа.Социалистите, които са втора политическа сила след спечелените от Народната партия на Рахой парламентарни избори през декември и юни, така и не излъчиха ясен победител. Днес те гласуваха срещу премиера, но се съгласиха да се въздържат при следващия вот на доверие, в събота. Тогава на Мариано Рахой ще е необходимо обикновено мнозинство, което може да се смята за сигурно.Водачът и премиер на Народната партия Мариано Рахой спечели проведените два пъти парламентарни избори , но без да си осигури пълно мнозинство. Във вторник испанският крал Фелипе VI му връчи мандат за съставяне на правителство, след като в неделя социалистите решиха да гласуват с "въздържал се" на вота на доверие и така на практика да сложат край на продължителната безизходица.


description: Изложба на три поколения художници на шрифта от 50-те години до днес и творби на студенти от магистърска програма "Шрифт" към катедра "Книга и печатна графика", реализирани по време на учебния процес в НХА.

title: Фотогалерия: Български класици на кирилския шрифт

maintext:
1/16 снимки в галерията Националната художествена галерия отбелязва 120 години от създаването си и 100 години от рождението на проф. Васил Йончев - основател на българската художествена шрифтова школа, с изложба на три поколения нейни представители от 50-те години до днес.
Фотограф: Юлия Лазарова